Mikor gondolkoztál el legutoljára azon, hogy mit gondolsz magadról? – Azt hiszem a legtöbben most elkezdtek visszalapozgatni emlékeik között (..többnyire sikertelenül)... – Úgy tűnik nem túl gyakran torpanunk meg, akár egy csak apró pillanatra is, hogy felülvizsgáljuk: hogyan is állunk önmagunkhoz?

Hadd osszak meg egy rövid történetet. 7 éve – mikor még csak a 4. osztályt tapostam – nővérem tagja volt egy cserkészklubbnak. Ők minden évben rendeztek egy nyári nomád tábort, ahol a megszokott kényelmek nélkül – ágy nélkül, zuhany nélkül és hát... WC nélkül – töltöttek el együtt közös időt a szabadban. Ezen – a 7 évvel ezelőtti – nyáron nekem is megjött a kedvem hogy csatlakozzak ehhez a mókásnak tűnő kalandhoz. Bár szobák nem voltak, a közeli tisztáson minden nap rendkívül ötletes játékokkal rukkoltak elő a szervezők. És én imádtam ezeket a játékokat... Olyannyira, hogy már-már képtelen voltam veszíteni is bennük; ha mégis, a másik csapatot persze csalással vádoltam, hangoskodtam, megszállottan magyaráztam; egy szóval: – a többiek jókedélyűségétől eltekintve – ki nem állhatatlanul, idegesítő voltam. De volt egy megmentőm; utólag emléke fénylő páncélú lovagként tekint vissza rám, ha még ezt akkor nem tudtam róla, is. Az egyik ilyen játék utáni sétánál csatlakozott mellém a táborvezető, ki elhatározhatta, hogy segít rajtam, ugyanis őszintén, de mégis kedvesen világított rá a helyzetemre: bántó vagyok a közösséggel szemben, ami igyekszik engem befogadni. Bármilyen kedvesen adta is ezt, ez akkor szíven ütött... Szíven ütött, de lehet hogy éppen erre az ütésre volt a szívemnek szüksége, hogy elkezdje rendbehozni magát; ugyanis itt állok ma, ezen a szimpadon, és azt érzem, hogy őszintén mondhatom: azóta rengeteget fejlődtem!

Bár biztos vagyok benne, hogy a hallgatóság nagy része sosem volt ennyire tenyérbemászó, mégis ez az emlék motivált engem arra, hogy a hősömhöz hasonlóan én is segíthessek ma – legalább egy icipicit – abban, hogy gyakrabban tekintsünk önmagunkba. – Mik vagyunk és mivé szeretnénk válni? – 7 éve én nem *akartam* kellemetlen lenni és talán bizonyossággal állíthatom, hogy senki sem vágyik erre. Viszont tökéletes ember nem létezik, így néha észre kell vennünk, hogy milyen úton haladunk és hogy ezen az úton éppen hol járunk.

És TE, hogyan állsz magadhoz?