**Ady Endre istenes versei, kálvinizmusa**

**1. Bevezető kérdések**

- miért, milyen helyzetekben fordulnak az emberek Istenhez?

- miért, milyen helyzetekben fordulnak el Istentől?

- példa istenes versre?

- milyen a hagyományos istenkép? Képzőművészetben hogyan ábrázolják istent? 🡪 festmények

**2. Modern ember istenképe**

- modern ember válsága; ez hogyan hathat ki az istenképére?

19. sz. vége, 20.sz. eleje, isten-hiány, isten-válság, megkérdőjelezés, céltalanság

de már a felvilágosodástól, tudományos előtérbe helyezésétől (Voltaire, deizmus 🡪 Isten megteremtette a világot, de magára hagyta, a természet törvényei, és az emberi döntés befolyásolja)

Nietzsche „Isten meghalt” nincs abszolút norma, érték, akkor az ember mi szerint él, milyen mederben folyhat az élete 🡪 hiányérzet

DEKADENCIA

**3. Ady Endre és kálvinizmus** (református identitás, Kálvin János)

- nagyapja lelkész, családi háttér, gyökerek, nagykárolyi piarista gimnázium (katolikus)

**kérdés**: vallás mi mindenre hat ki, mit befolyásol? Kollektív és egyén viszonyát tekintve? Irodalomhoz, de akár képzőművészethez kapcsolódóan?

* személyes kapcsolat, felekezeti hovatartozás, nemzeti önértelmezés

**felekezeti identitás meghatározza:** MO. fennmaradásért vívott harc, nemzettudat, nemzeti egység, függetlenség, anyanyelvi kultúra, szemlélet, polgári miliő

**Szemlélet:** ószövetségi gyökerű történelemszemlélet

**török megszállás:** magyaroknak a bűneik miatt kell elszenvedniük, Isten büntetése BŰN + BŰNHŐDÉS (Ágnes asszony)

erkölcsi világrend megsértése következményekkel jár

**ZSIDÓ-MAGYAR** sorspárhuzam: Isten által kiválasztott nép, Isten bevezeti őket az ígéret földjére (Egyiptomból Kánaánba, Szkítiából Pannoniába)

**szellemi vezetők:** tanítók, prédikátorok

**Kapcsolódási pont**: P.S. XIX. század költői, Arany János 1848

**4. Biblicizmus (**Szentírás hatása, tartalmi, erkölcsi, nyelvi szemléletbeli hatása)

bibliai motívum (Góg és Magóg)

műfaji továbbélés: jeremiád: Jeremiás próféta mintájára énekelt panaszok, téma: csapások

zsoltár: egyéni vagy közösségi megszólalások legfőbb témája az istenhez fűződő viszony

**5. Kritikai szemléletmód**

közösségi + erkölcsi társadalomkritika

egyén + Isten kapcsolata 🡪 miért engedi meg Isten mindazt, ami velünk történik, miért szenved a nép?

Isteni kegyelem 🡪🡨bűntetés

**ADY ENDRE: AZ ÉN KÁLVINISTASÁGOM**

Egyik **ősöm** Adi (Ódi) István (megolvasható sok helyütt, többek között Szilágy-vármegye monográfiájában is) a tizenhatodik század közepe táján végrendeletében megemlékezett a kálvinista rektor-lévitáról is. Diósadon, ahonnan **származásunk** s egyik **prédikátum**unk is van, Adi (akkor még az ipszilon nem volt mai fontosságú) Adi (Ódi) István (?) egy bornyút hagyott a rektor-lévitának. Jól-tette s jól-tette az én **legnagyobb, legbüszkébben** vallott ősöm, anyai nagyapám apja, aki Aranyos-meggyesen az új M. T. Akadémia első folyóiratára hetediknek vagy nyolcadiknak prenumerált. Előtte **főurak, püspökök, akiket talán egy lelkes honfiú kapacitált**, de az öreg pásztornak (a tiszaeszlári előnevet használták s még nem nézhettem utána, hogy joggal?) kellett a magyar nyelvű tudomány, habár még a fia, a kálvinista pap-nagyapám is szívesebben verselt latinul. Szóval, igazoltam magamat, ősi, **legősibb kálvinista vagyok s ha vallásos nem is lehettem, de életemben, munkámban benne volt a protestantizmus, - s bár internacionalista vagyok - a legteljesebb magyarság**. Hogy nagyszerűbb liberalizmusomban elhagyott a zsidóság? - ez az ő dolguk. De a protestánsoknak érezniük kellett volna, hogy az én megjelenésemmel a protestáns s a protestantizmus jelenik meg. "Hejh, Debreczen": nem szeretnék Debrecen lenni, aki a maga gyönyörű kálvinista rómaságát, főiskoláját s vagyonát föláldozta egy alighanem Kalksburgban regulázott egyetemért, s milyen nyílt titok, hogy ezt a gyönyörű kollégiumot, mihelyst egyetem lett, Bernolák Nándor első rektorságára bízták. Diák-kongresszusokról emlékszem e szűzmáriás, májbajosnak látszó öcsémre s megüt a guta, ha komolyan kell tudnom, hogy ez a - Nándor a debreceni egyetem rektora.

No: most jutottam el a mondandómhoz, Rákosit a mai debreceni egyetemi kör ifjúsága üdvözölte a "Nyugat" ellen s - ellenem. Rákosi elment fölolvasni Pesten kálvinista diákok előtt s hajbókoltak előtte gyönge emlékezetű professzorok, papok és világi előkelők. Mindenkinek tudnia illik, hogy Rákosi Jenő jezsuita, kálvinista-gyűlölő volt egész életében és most csak - politizál. Politizál először is - ellenünk, másodszor (jó mindenre gondolni), másodszor a protestáns Németország se kutya. Debrecen **megérdemli, amit kapott**, de, óh, félek, hogy a magyar kálvinistaság is, melynek irodalmi lapjában a legszilajabb antiszemitizmust űzi egy Ravasz László nevű s jobb sorsra érdemes volt ember. **Az én kálvinizmusom meg is marad, mert adott energia a halálig, de undorral vagyok mindenkihez, kik kaphatók, gyávák, bölcsek vagy hallgatók a felekezetemben**.

CÉL: óra végére egyenest, melyen a változó istenértelmezéseket felrajzoljuk, honnan-hová

**7. A Sion-hegy alatt** (**Illés szekerén** c. verseskötet, önálló istenes versciklus, cikluscímadó vers, első istenes verseket tartalmazó versfüzér, Nyugatban jelent meg, 15 költemény, ez pont a középső))

kiinduló vers, a többit ehhez viszonyítjuk

1. címből kiindulás 🡪 Sion-hegy szimbólum hegy: Isten + ember találkozása (Mózes, Olümposz, Golgota)
2. milyen bibliai történetek idéz fel? (tékozló fiú)
3. Ki a vers beszélője, milyen történetet, látomást mond el?
4. mi áll a vers középpontjában? téma?
5. Mi jelzi, hogy a két szereplő keresi egymással való kapcsolatnak lehetőségét?
6. miért nem jön létre a találkozás? (nem tudja a nevét, ima , stb) NINCS PÁRBESZÉD
7. milyen az istenkép? (hétköznapi + mindenek fölött álló 🡪 groteszk)
8. milyen a lírai én (bizonytalan, régi tapasztalat: hang – harang, szín – templom belülről, Isten-szag tömjén) gyerekként megvolt a vágy
9. vers hangneme (patetikus + profán)
10. Időkezelés? múlt időt idézi, a jelen útkeresés

A látomás két idősíkon mozog: a közelmúltban, amikor felnőttként templomba ment, és a mitikus időben. A helyszín is kettős: a templom, illetve a Sínai-hegy montázsára épül

**8. Álmom: az Isten**

Batyum: a legsúlyosabb Nincsen,  
Utam: a nagy Nihil, a Semmi,  
A sorsom: menni, menni, menni  
S az álmom: az Isten.

Vele szeretnék találkozni,  
Az álmommal, nagy, bolond hitben  
S csak ennyit szólni: Isten, Isten  
S újból imádkozni.

Nem bírom már harcom vitézül,  
Megtelek Isten-szerelemmel:  
Szeret kibékülni az ember,  
Mikor halni készül.

**Vér és arany kötet** (1907)

1. előzőhöz képest mi a különbség mi az egyezés?

harc, találkozás imádkozás által, bizonytalanság, reménytelenség

képes akar lenni újra imádkozni, gyermekkori ártatlanság, istenhitét vesztett, belefáradt a élet harcaiba

**9. Hiszek hitetlenül Istenben**

A **Minden-Titkok versei** (1910)

1. Eddigi versekhez képest?
2. Istenkép, istenábrázolás, megjelenés? fogalmakkal fejezi ki, fogalmakban jelenik meg

**Hiszek hitetlenül Istenben**

Hiszek hitetlenül Istenben,  
Mert hinni akarok,  
Mert sohse volt úgy rászorulva  
Sem élő, sem halott.

Szinte ömölnek tört szivemből  
A keserű igék,  
Melyek tavaly még holtak voltak,  
Cifrázott semmiség.

Most minden-minden imává vált,  
Most minden egy husáng,  
Mely veri szívem, testem, lelkem  
S mely kegyes szomjuság.

**Szépség, tisztaság és igazság,**  
Lekacagott szavak,  
Óh, bár haltam volna meg akkor,  
Ha lekacagtalak.

**Szüzesség, jóság, bölcs derékség,**Óh, jaj, be kelletek.  
Hiszek Krisztusban, Krisztust várok,  
Beteg vagyok, beteg.

Meg-megállok, mint alvajáró  
S eszmélni akarok  
S **szent káprázatokban előttem  
Száz titok kavarog**.

Minden titok e nagy világon  
S az Isten is, ha van  
És én vagyok a titkok titka,  
Szegény, hajszolt magam.

**Isten, Krisztus, Erény és sorban  
Minden, mit áhitok**S mért áhitok? S ez magamnál is,  
Óh, jaj, nagyobb titok.

előzmény: Ady betegsége súlyosbodik,

Megoldást vár a sok keserűségre, a rengeteg kínra, és ezt már csak isten segítségével tudja elképzelni:  megszabadítsa őt a szenvedéseitől, a bűneitől, mint ahogyan azt a Biblia ígéri a megtért, istenfélő embernek. De nem tudja, higgyen-e ennek az eszmének. Tudni akarja az igazságot, nem csupán remélni. A kilátástalanság ellentéteként az istenhit, a bizakodás is kavarog a gondolataiban. Azért akar hinni, hogy legyen értelme az életének

**9. Istenhez hanyatló árnyék (1912) A Menekülő élet c. kötet**

„Mint az árnyék, mikor elhanyatlik, el kell mennem, és ide s tova hányattatom, mint a sáska.”  
*Zsoltárok könyve 109.*

Akaratomból is kihullassz,  
Én akart, vágyott Istenem,  
Már magamat sem ismerem  
S Hozzád beszélni rontás fullaszt.

Üldöztetésimben kellettél  
S kerestelek bús-szilajon  
S már-már jajomból kihagyom  
Neved, mely szebb minden neveknél.

Szent Képzelés, örök hit-balzsam,  
[Ki létlenül is leglevőbb](http://magyar-irodalom.elte.hu/sulinet/igyjo/setup/portrek/ady/istenarn.htm" \l "kilet),  
Meghalok szent Szined előtt  
S akarom, hogy hited akarjam.

Megűzeték s nem nyugszom addig,  
Míg hitedet meg nem nyerem,  
Mert **kockán** van az életem, (KISZÁMÍTHATATLANSÁG)  
Mint á**rnyék**, mikor elhanyatlik. (ÉLETERŐ ELVESZTÉSE)

S hányattatom, miként **a sáska,** (SODRÓDÁS)  
Mert csak Tenéked van erőd  
S mert nem láttam régen előbb:  
Nem szabad hinni senki másba.

1. összehasonlítás

MOTTÓ: 109. zsoltár 23. vers

* Istentől való elidegenedés
* nihilizmus
* költői én erőtlen, kiszolgáltatott
* nincs megoldás

Ezután nincs külön istenesvers-ciklusa, keveredik a háborús versekkel, ahol a gondviselés, természet feletti világ jelenik meg

A bibliai motívumok, motívumrendszer kilép az istenesversek köréből, Ady lírájának jellemzőjévé válik

* nincs ostorozó vátesz 🡪 helyette nemzethalál félelme (Herder) nemzet helyreállítása